**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 56**

**Казанлък, 04.11.2019 г.**

 Заседанието се откри в 16:00 ч. от Председателя Здравко Балевски, при следния:

 **Дневен ред:**

 **1.** Поправка на допусната явна фактическа грешка в Решение № 243/03.11.2019 г. на Общинска избирателна комисия Казанлък;

 **2.** Разни.

На заседанието присъстват 7 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

Председателят на Комисията докладва, че е допусната явна фактическа грешка в Решение № 243/03.11.2019 г. на Общинска избирателна комисия Казанлък относно обявяване на избран кмет на Кметство Шейново. В диспозитива на решението неправилно е посочено, че избраният кмет на Кметство Шейново – Петя Борисова Лейкова, е издигната от ПП ГЕРБ, вместо правилното - **издигната от ПП Възраждане.**

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 7 от членовете на комисията (Здравко Балевски, Николай Господинов, Таня Димитрова, Петър Иванов, Йорданка Арнаудова, Мариана Стойнева и Спас Спасов). „Против“ приемане на решението – няма.

Предвид изложеното дотук, Общинска избирателна комисия Казанлък, счита че следва да бъде извършена поправка на допусната явна фактическа грешка и на основание чл. 87, ал. 1 от Изборния кодекс, взе следното:

**РЕШЕНИЕ № 244**

**ДОПУСКА** поправка на явна фактическа грешка в Решение № 243/03.11.2019 г. на Общинска избирателна комисия Казанлък, като в диспозитива на решението вместо думите „…издигната от ПП ГЕРБ“, **ДА СЕ ЧЕТЕ „…издигната от ПП Възраждане“.**

Решението подлежи на обжалване пред Административен съд – Стара Загора в 7-дневен срок от обявяването му.

 Поради изчерпване на дневния ред заседанието бе закрито в 17:40 часа.

**ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/